OpenLLM-France/wikimedia huggingface dataset:
# (316) Goberta

(316) Goberta és un asteroide pertanyent al cinturó d'asteroides descobert el 8 de setembre de 1891 per Auguste Honoré Charlois des de l'observatori de Niça, França. Es desconeix la raó del nom. Forma part de la família asteroidal de Temis.

## Vegeu també

* Llista d'asteroides del (301) al (400)

## Referències

* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 18 octubre 2023].
* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 40. Editorial: Springer Science+Business Media. Llengua del terme, de l'obra o del nom: anglès.
* ↑ Charlois, A.; Benennung von kleinen Planeten, Astronomische Nachrichten, Vol. 132, No. 3155, p. 175
* ↑ Springer. Dictionary of Minor Planet Names (en anglès). 5a edició, 2003. ISBN 3-540-00238-3.
* ↑ «Group of asteroids probably of common origin» (en anglès). The Astronomical Journal, 743, 1918.

## Enllaços externs

* «(316) Goberta» (en anglès). Minor Planet Center.
# Porto di Palinuro

Palinurus (modern Porto di Palinuro) va ser una antiga ciutat situada al Palinuri Promontorium, a Lucània. Prop de la ciutat hi havia una cova dedicada a Palinur, el pilot d'Enees, enterrat a la rodalia. Al cim del Promontori hi ha restes d'antics edificis que popularment es coneixen com la tomba de Palinur.

## Referències

* ↑ Smith, William (ed.). «Palinurus». Dictionary of Greek and Roman Geography (1854). [Consulta: 15 maig 2023].
# Montalbanejo

Montalbanejo és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 238 | 218 | 187 | 177 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Pasqual Mel·lai

Pasqual Mel·lai (L'Alguer, Sardenya, 1937) és un empresari i activista cultural alguerès. Des de la seva sastreria i bugaderia, Renta a sec catalana, a la plaça de Santa Maria ―en italià, Piazza Duomo― de l'Alguer, ha dut a terme una tasca important de divulgació de les tradicions, la història i els costums algueresos. Això, juntament amb el seu arxiu documental de valor notable, l'ha convertit en un referent per als catalans interessats en la cultura de l'Alguer. Avui jubilat, la seva botiga s'ha convertit en un restaurant que inclou al nom una referència a l'antiga sastreria.
Juntament amb Pere Català i Roca fou un dels protagonistes del retrobament d'intel·lectuals catalans i algueresos a l'Alguer el 1960.
El 1982 fou fundador de l'Escola d'Alguerès Pascual Scanu. El 2010 va rebre un dels Premis d'Actuació Cívica de la Fundació Lluís Carulla.

## Enllaços externs

* A l'Alguer amb Pasqual Melai i fent punts ...
* Protagonistes del retrobament
* Conversa amb Pasqual Mel·lai.

## Referències

* ↑ «La bugaderia CATALANA de l'Alguer, ha tancat». [Consulta: 26 octubre 2016].
* ↑ Mel·lai, Pasqual «Estimat amic Pere». Quaderns de Vilaniu, 44, 2003, pàg. 123-126.
* ↑ «Pasqual Mel·lai | Fundació Carulla». Arxivat de l'original el 2016-10-26. [Consulta: 26 octubre 2016].
# Charax apurensis

Charax apurensis és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 11,8 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Orinoco a Veneçuela.

## Referències

* ↑ Scopoli J. A. 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ BioLib (anglès)
* ↑ Lucena, C. A. S. de 1987. Revisão e redefinição do gênero neotropical Charax Scopoli, 1777 com a descrição de quatro espécies novas (Pisces; Characiformes; Characidae). Comunicações do Museu de Ciências da PUCRS Núm. 40: 5-124.
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Lucena, C.A.S. i N.A. Menezes 2003. Subfamily Characinae (Characins, tetras). p. 200-208. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ádám Nagy

Ádám Nagy (Budapest, 17 de juny de 1995) és un futbolista professional hongarès que juga com a migcampista pel Ferencvárosi TC i per la selecció hongaresa, amb la qual va debutar contra Irlanda del Nord el 7 de setembre de 2015 entrant com a suplent. Anteriorment havia format part de la selecció hongaresa Sub-19 que va participar en la Copa del Món de la FIFA Sub-20 de 2015.

## Carrera esportiva
### Ferencváros

El 16 de maig de 2015 Nagy va jugar el seu primer partit a la Nemzeti Bajnokság la temporada 2014–15, contra el Paksi FC. El partit va acabar en victòria 1-0 per l'equip de Budapest. Nagy va entrar al camp al minut 46 en substitució de Roland Ugrai.
El 2 d'abril de 2016, Nagy es va proclamar campió de lliga amb el Ferencvárosi TC malgrat perdre contra el Debreceni VSC per 2-1 al Nagyerdei Stadion la temporada 2015-16.
El de 10 juny de 2016, Nagy va entrar a la llista dels 10 talents joves de l'Eurocopa 2016. La llista fou emesa per Sports Illustrated i incloïa també jugadors com ara Kingsley Coman, Julian Draxler, i Raphaël Guerreiro.

## Carrera internacional

El 7 de setembre de 2015 Nagy va jugar el seu primer partit amb la selecció hongaresa contra Irlanda del Nord, al grup F de la fase de classificació per a l'Eurocopa 2016. El partit, jugat al Windsor Park, va acabar en empat 1-1. Nagy va entrar al camp al minut 23 en substitució d'Elek.
El 31 de maig de 2016 es va anunciar que el seleccionador Bernd Storck l'havia inclòs en l'equip definitiu d'Hongria per disputar l'Eurocopa 2016.

## Referències

* ↑ a National-Football-Teams.com
* ↑ Fifa u20 world cup squad (hongarès)
* ↑ «Paks 0-1 Ferencváros». Soccerway.com, 16-05-2015.
* ↑ «Ferencváros crowned Hungarian champions». UEFA.com, 02-04-2016.
* ↑ «EB 2016: NAGY ÁDÁM A 10 LEGNAGYOBB TEHETSÉG KÖZÖTT A SPORTS ILLUSTRATEDNÉL». Nemzeti Sport, 10-06-2016.
* ↑ «Northern Ireland 1-1 Hungary». Soccerway.com, 07-09-2015.
* ↑ «Gera, Dzsudzsak and Kiraly lead Hungary at Euro 2016». Daily Mail, 31-05-2016. [Consulta: 31 maig 2016].
* ↑ «Bernd Storck szövetségi kapitány kijelölte a magyar válogatott 23 fős Eb-keretét.» (en hongarès). Magyar Labdarugó Szövetség. [Consulta: 31 maig 2016].

## Enllaços externs

* Fitxa a hlsz.hu (hongarès)
* Fitxa a fradi.hu (hongarès)
# Hideo Hashimoto

Hideo Hashimoto (Osaka, Japó, 21 de maig de 1979) és un futbolista japonès que disputà 15 partits amb la selecció japonesa.

## Enllaços externs

* National Football Teams
* Japan National Football Team Database
# ASTRO-A

ASTRO-A, batejat com Hinotori després d'arribar òrbita, va ser un observatori espacial japonès dedicat a l'estudi del Sol, va ser llançat el 21 de febrer del 1981 mitjançant un coet Mu des del centre de llançament de Kagoshima. Hinotori es va dedicar a l'estudi de les erupcions solars durant el màxim solar mitjançant raigs X. Hinotori tornà a entrar a l'atmosfera l'11 de juliol de 1991. El satèl·lit disposava de dos instruments principals:
* Una càmera per registrar erupcions solars en raigs X en el rang d'energies entre 10 i 40 keV mitjançant modulació utilitzant col·limadors rotants.
* Un espectròmetre de Bragg per estudiar els raigs X de les línies d'emissió del ferro altament ionitzat present a les erupcions solars en el rang entre els 1,7 i 2,0 Å.
Addicionalment el satèl·lit duia tres monitors de raigs X per erupcions solars que registraven el perfil temporal i l'espectre de raigs X de les erupcions en el rang entre 2 i 20 keV, un detector d'erupcions de raigs gamma per al rang entre 0,2 i 9 MeV, un detector de partícules per a la detecció d'electrons amb energies per sobre dels 100 keV i sondes de plasma per a la mesura de la densitat i temperatura d'electrons.

## Referències

* ↑ Krebs, Gunter D. «Astro A (Hinotori)» (en anglès). Gunter's Space Page. [Consulta: 28 maig 2022].
* ↑ «HINOTORI | Spacecraft» (en anglès). .isas.jaxa.jp. [Consulta: 28 maig 2022].
* ↑ Beckmann, Volker; Shrader, Chris. Active Galactic Nuclei (en anglès). John Wiley & Sons, 2013-08-29. ISBN 978-3-527-66680-5.
* ↑ Jakhu, Ram S.; Pelton, Joseph N.; Nyampong, Yaw Otu Mankata. Space Mining and Its Regulation (en anglès). Springer, 2016-08-12, p. 100. ISBN 978-3-319-39246-2.
* ↑ «Hinotori (Astro-A)». A: Encyclopedia of Astronomy & Astrophysics. CRC Press, 2000. DOI 10.1201/9781003220435-4645/hinotori-astro. ISBN 978-1-003-22043-5.

## Bibliografia

* Wade, Mark. «Astro» (en anglès), 2008.
* NASA. «Hinotori» (en anglès), 26-06-2009.
# Péter Márki-Zay

Péter Márki-Zay (9 de maig de 1972) és un polític i economista hongarès. És alcalde de la localitat de Hódmezővásárhely des de 2018 i cofundador del Mindenki Magyarországa Mozgalom (MMM), en català "Moviment per una Hongria de Tots".
Márki-Zay va ser el candidat conjunt de l'oposició que es va enfrontar al primer ministre Viktor Orbán en les eleccions parlamentàries hongareses de 2022, en resultar guanyador de les primàries de l'oposició hongaresa en 2021, tot i així, no va poder guanyar Orbán en les eleccions de 2022.

## Referències

* ↑ «Viktor Orbán wins fourth consecutive term as Hungary’s prime minister» (en anglès), 03-04-2022. [Consulta: 5 abril 2022].
# Monstre darwinià

La idea del monstre darwinià (provinent del naturalista Charles Darwin, creador de la teoria de la selecció natural) és una teoria hipotètica que es fonamenta en l'aparició d'un ésser viu superconsumidor que complirà unes qualitats especials mitjançant les quals podria ostentar una posició de superioritat respecte a la resta d'éssers vius d'una manera determinant en l'evolució de l'emplaçament ecològic en el qual apareixeria.
Segons les necessitats perquè l'ésser pogués assolir aquest rang de superioritat, hauria de complir una sèrie de qualitats concretes que serien les següents:
Aquesta superioritat ecològica es dividiria en dues parts:
# Pasqual Ribot Pellicer

Pasqual Ribot i Pellicer (1846-1905), fou un polític i advocat mallorquí, batle de Palma i diputat a les Corts Espanyoles durant la restauració borbònica.

## Biografia

Llicenciat en dret, es va casar amb Margalida, germana d'Antoni Maura i Montaner, de qui en fou representant polític a l'illa. Inicialment va militar al Partit Liberal a Mallorca, amb el que fou escollit regidor (1874) i Batle de Palma (març de 1878-juliol de 1879; novembre de 1882-juny de 1884 i juliol de 1885-juliol de 1886). Va impulsar la publicació del diari La Lealtad (1890) i el 1885 va crear la Casa de Socors.
Ribot va ser uns dels polítics model del sistema electoral caciquil que existia a l'època. Així fou elegit diputat per Palma a les eleccions generals espanyoles de 1886, 1891, 1896, 1898 i 1899. Gràcies a les seves bones relacions amb Germán Gamazo Calvo (cunyat de Maura) fou nomenat governador civil de València (1893-84) i de Cadis (1897). Quan Gamazo i Maura van marxar del Partit Liberal es va aproximar al Partit Conservador.

## Referències

* ↑ Pasqual Ribot, Gran Enciclopèdia de Mallorca
* ↑ Fitxa del Congrés dels Diputats
* ↑ «Pasqual Ribot Pellicer». Gran Enciclopèdia Catalana. Barcelona: Grup Enciclopèdia Catalana.
Càrrecs públics :
| Precedit per: Gabriel Oliver Marià Canals Antoni Marquès | Batle de Palma 1878-1879 1882-1884 1885-1886 | Succeït per: Joan Antoni Perelló Antoni Marquès Miquel Lledó |
# Convenenza

La convenenza (de l'occità, acord o pacte) és un element de la pràctica ritual del catarisme, que es va desenvolupar al sud de França entre la segona meitat del segle xii i el final del segle xiii.
El ritu i el sagrament essencial del catarisme és el consolamentum, que és una forma de baptisme destinat al moribund o la gent que demana convertir-se en càtars Perfectes. Aquest ritual requeria que la persona estigués conscient i pogués recitar la pregària del Parenostre.
Amb la convenenza, el creient pactava amb l'Església càtara per a rebre el consolamentum a l'hora de la seva mort, tot i estar inconscient.
Aquest ritu es va desenvolupar especialment a mitjans del segle xiii, és a dir, quan a causa de la guerra i la persecució els creients càtars solien estar en perill de mort.

## Referències

* ↑ Nelli, René. Les Cathares: L'éternel combat (en francès). París: Grasset, 1972, p. 28 (Histoire des personnages mystérieux et des sociétés secrètes).
* ↑ Nelli, René. La philosophie du catharisme: Le dualisme radical au XIIIe siècle (en francès). Paris: Payot, 1975, p. 195 (Le regard de l'histoire). ISBN 2-228-27220-5.
# Émile Léger

Émile Léger (1795-1838) fou un matemàtic francès.

## Vida i Obra

Léger va estudiar al Lycée de Mayence (actual Magúncia, aleshores sota domini francès), on el seu pare era professor de retòrica. El 1813 va ingressar a l'École Polytechnique que va deixar el 1816 per anar a viure a Montmorency on el seu pare havia creat una institució d'ensenyament que va tenir força èxit en preparar els alumnes per l'examen d'entrada a l'École Polytechnique. Quan va morir el seu pare, ell mateix es va fer càrrec de la institució.
Léger només va publicar quatre articles matemàtics, però un d'ells de 1837 passa per ser el primer en que s'analitza el pitjor dels casos de l'algorisme d'Euclides: quan els inputs són nombres de Fibonacci consecutius.

## Referències

* 1 2 Shallit, pàgina 410.
* ↑ O'Connor & Robertson, McTutor History of Mathematics.

## Bibliografia

* Shallit, Jeffrey «Origins of the analysis of the Euclidean algorithm» (en (anglès)). Historia Mathematica, Vol. 21, Num. 4, 1994, pàg. 401-419. ISSN: 0315-0860.

## Enllaços externs

* O'Connor, John J.; Robertson, Edmund F. «Émile Léger» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Hidemaro Watanabe

Hidemaro Watanabe (Hiroshima, Prefectura d'Hiroshima, Japó, 24 de setembre de 1924 - 12 d'octubre de 2011), va ser un futbolista, entrenador i professor japonès.

## Biografia

Hidemaro Watanabe va graduar-se a la Universidad de Kokugakuin després de la Segona Guerra Mundial i posteriorment va ser professor en un institut d'educació secundària a Hiroshima.

## Selecció japonesa

Hidemaro Watanabe va disputar 2 partits amb la selecció japonesa.

## Enllaços externs

* Japan National Football Team Database
# 1376

El 1376 (MCCCLXXVI) fou un any de traspàs començat en dimarts del calendari julià.

## Esdeveniments

* Primer ús de l'impeachment al Parlament britànic, prova del seu poder creixent, jutjant per corrupció William Latimer, membre important de la cort.
# Raquel Ilonbé

Raquel Ilonbé, pseudònim de Raquel del Pozo Epita, (Corisco, Guinea Espanyola, 1938? - Madrid 1992) va ser una escriptora equatoguineana nascuda durant l'època colonial espanyola.

## Biografia

De mare guineana i pare espanyol, Ilonbé es desplaça a Espanya, a la província de Burgos, amb els seus pares abans de complir el primer any de vida. Estudia Música i Declamació al Conservatori de Madrid. Només tornarà a Guinea Equatorial molts anys després d'haver-se casat.
La seva obra no recull l'exili com és el cas d'altres autors equatoguineans de la diàspora i el tema no apareix en la seva obra, sinó que se centra en la cerca els seus orígens, la seva identitat i l'enyorança per la seva Àfrica natal.
La seva primera publicació va ser la col·lecció de poemes Ceiba (1978) a Madrid, escrita 1966 i 1978 entre Madrid i Bata, on mostra la seva enyorança pel seu país natal, integrant els elements africà i espanyol dins de la seva lírica. Els poemaris Nerea, Ausencia, Amor i Olvido restaren inèdits.
En 1981 publica Leyendas guineanas, una recopilació de 8 llegendes i contes tradicionals fang, bubis i ndowe, amb material recollit després de recórrer els racons menys coneguts de Guinea Equatorial per recollir una tradició en vies de desaparició. És el primer llibre infantil de la literatura equatoguineana.
El 12 d'octubre del 2011, el Centre Cultural d'Espanya a Malabo crea el premi especial dedicat a "Raquel Ilonbé" dirigit a les escriptores equatoguineanes dins del seu certamen anual "Dia de la Hispanitat / Els mars de Guinea Equatorial".

## Obres

* Ceiba (1978)
* Nerea
* Ausencia
* Amor
* Olvido
* Leyendas guineanas (1981)
* Ceiba II (2015)

## Referències

* ↑ Miampika, Landry-Wilfrid. África y escrituras periféricas. Horizontes comparativos (en castellà). Editorial Verbum, 2016-03-23. ISBN 9788490741979.
* ↑ Los ríos hablan, de Raquel Ilonbé a versovia.com
* ↑ Poesía Hecha Por Mujeres (IV). Raquel Ilonbé
* ↑ Escritores.org. «CONCURSO LITERARIO INTERNACIONAL 12 DE OCTUBRE 2015 (Guinea Ecuatorial)» (en espanyol europeu). [Consulta: 25 gener 2018].
* ↑ (AECID), Biblioteca de la Agencia Española de Cooperación Internacional para el Desarrollo. «Biblioteca Digital AECID (BIDA)» (en castellà), 2007. [Consulta: 25 gener 2018].
* ↑ Epita, Raquel Ilombe del Pozo. Ceiba II (poesía inédita) (en castellà). Editorial Verbum, 2015-02-16. ISBN 9788490741337.
* ↑ «Atanga y las letras ecuatoguineanas · Wiriko» (en castellà). Wiriko, 16-07-2015.
* ↑ Jurado, Ángeles «Canta la ceiba, la palmera responde» (en castellà). El País [Madrid], 24-07-2015. ISSN: 1134-6582.

## Enllaços externs

* Alrededor de dos poéticas femeninas guineoecuatorianas: Raquel Ilonbé y María Nsué per Nayra Pérez Hernández
# Paddy Chew

Paddy Chew (Katong, 29 de març de 1960 - Singapur, 21 d'agost de 1999), auxiliar de vol i actor, va ser la primera persona de Singapur amb VIH/SIDA en sortir de l'armari.
El 12 de desembre de 1998, durant la Primera Conferència Nacional sobre la Sida a Singapur, Chew es va convertir en el primer malalt de sida singapurès a declarar públicament la seva malaltia, però no va ser el primer malalt de sida a Singapur. El primer va ser el seu col·lega, un auxiliar de vol de filiació mixta.
Es va convertir en una figura pública de la nit al dia, concedint moltes entrevistes i cridant l'atenció allà on anava. La seva imatge i les seves paraules sobre la sida a Singapur van aparèixer en publicacions locals i estrangeres. La seva posició pública va suscitar polèmica. Un columnista del diari en llengua xinesa Lianhe Zaobao el va criticar per ser un bisexual promiscu, mentre que uns altres ho van considerar un cercador de publicitat.
En 1998, va començar a treballar en una obra autobiogràfica unipersonal titulada Completely With/Out Character. La versió final va ser produïda per The Necessary Stage, escrita per Haresh Sharma, dirigida per Alvin Tan i representada en el Centre Dramàtic del 10 al 17 de maig de 1999. Al final de cada representació, Chew es despullava i aixecava els braços perquè el públic pogués contemplar el seu demacrat cos. A continuació, es realitzava una sessió de preguntes i respostes franques. Tota la recaptació de l'obra es va donar a l'organització benèfica de la qual era un voluntari declarat, Action for AIDS (AfA). El poeta i dramaturg Alfian bin Sa'at va qualificar l'obra en The Straits Times com «la forma més extrema de docu-teatre», i va escriure que «el públic va tenir el privilegi de presenciar una obra que, igual que el seu protagonista, era massa conscient de la seva efímera existència».

## Referències

* ↑ migration. «Theatre review: With/Out pays a moving tribute to the late Paddy Chew» (en anglès), 15-01-2015. [Consulta: 26 agost 2021].
* ↑ Lecture transcript Arxivat 17 March 2005$^{[Datemismatch]}$ a Wayback Machine.
* ↑ «ASIANOW - Asiaweek». [Consulta: 26 agost 2021].
* ↑ «His body bared what Aids could do». The Straits Times. Singapore Press Holdings, 16-05-1999.
# Robert Scott

Robert Scott és el nom dels següents personatges:
* Robert Scott (filòleg) (1811 - 1887), co-editor amb Henry George Liddell del diccionari A Greek-English Lexicon
* Robert Falcon Scott (1868 - 1912), militar i explorador anglès que dirigí dues expedicions a l'Antàrtida
* Robert Scott, pseudònim que Pere Serra i Gonzàlez emprà per signar obres per a l'aprenentatge d'instruments musicals
* Robert Scott o Bob Scott
# Contaminació agrícola i ramadera

La contaminació agrícola i ramadera fa referència als subproductes biòtics i abiòtics de les pràctiques agrícoles i ramaderes que provoquen la contaminació o la degradació del medi ambient i els ecosistemes circumdants i/o causen danys als humans i als seus interessos econòmics. La contaminació pot provenir de diverses fonts, que van des de la contaminació de l'aigua de font puntual (des d'un únic punt de descàrrega) fins a causes més difuses a nivell paisatgístic, també conegudes com a contaminació difusa i contaminació de l'aire. Un cop al medi, aquests contaminants poden tenir tant efectes directes en els ecosistemes circumdants, és a dir, matant la fauna local o contaminant l'aigua potable, així com els efectes aigües avall causant les zones mortes als mars i llacs.
Les pràctiques de gestió, o el seu desconeixement, tenen un paper crucial en la quantitat i l'impacte d'aquests contaminants. Les tècniques de gestió van des de la gestió dels animals i l'allotjament fins a la propagació de pesticides i fertilitzants en pràctiques agrícoles globals. Les males pràctiques de gestió inclouen les operacions d'alimentació dels animals mal gestionades, el pasturatge excessiu, la llaurada, els fertilitzants i l'ús inadequat, excessiu o mal programat de pesticides.
Els contaminants de l'agricultura i la ramaderia afecten molt la qualitat de l'aigua i es poden trobar als llacs, rius, aiguamolls, estuaris i aigües subterrànies. Aquests contaminants inclouen sediments, nutrients, patògens, pesticides, metalls i sals. La ramaderia té un impacte desmesurat sobre els contaminants que entren al medi. Els bacteris i els patògens dels fems poden entrar als rierols i les aigües subterrànies si no es gestiona adequadament el pasturatge, l'emmagatzematge de fems i l'aplicació de fems als camps. La contaminació de l'aire causada per l'agricultura a través dels canvis en l'ús del sòl i les pràctiques de la ramaderia té un impacte desmesurat sobre el canvi climàtic, i abordar aquestes preocupacions va ser una part central de l'Informe especial del GICC sobre el canvi climàtic i la terra.

## Referències

* ↑ «Agricultural Nonpoint Source Fact Sheet». EPA, 20-02-2015.
* ↑ "Investigating the Environmental Effects of Agriculture Practices on Natural Resources". USGS. January 2007, pubs.usgs.gov/fs/2007/3001/pdf/508FS2007_3001.pdf. Accessed 2 April 2018.
* ↑ IPCC. IPCC Special Report on Climate Change, Desertification, Land Degradation, Sustainable Land Management, Food Security, and Greenhouse gas fluxes in Terrestrial Ecosystems. In press, 2019. https://www.ipcc.ch/report/srccl/.